Små, noe flate snutebiller, rødlige til svarte på farge, dekkvingene gjerne med tegninger av lyse skjell. Snuten er ganske lang, men holdes vanligvis bakoverbøyd slik at den ikke er synlig ovenfra. Fasettøynene er store. Pronotum er nokså lite, dekkvingene store og brede. Bakbeina har sterkt fortykkede lår, slanke legger og forholdsvis lange føtter, alt dette tilpasset hopping.